# О Т Ч Е Т

# за работата на читалище “ Пробуда- 1938“гр. Свети Влас

 Читалището като юридическо лице с нестопанска цел има за основна цел в дейността си да развива и обогатява културния живот, социалната и образователната дейност на гр.Св. Влас : да запазва обичаите традициите на българския народ, чрез развиване и подпомагане на любителското художествено творчество, организиране на школи, кръжоци, курсове, празненства, концерти, чествания и младежки дейности; разширяване на знанията, на населението и приобщаването им към ценностите и постиженията на науката, изкуството и културата ; поддръжка и издръжка на народното читалище; да възпитават и утвърждават националното самосъзнание; да събират и разпространяват знания за родния край; да създават и съхраняват музейни сбирки.

 С богатата си и разнообразна дейност те записват своето име в страниците на историята като просветители и будители, пазители на традиции и носители на нови идеи.

 Днес търсим нови форми на работа, усъвършенстваме старите, така, че читалището ни да бъде винаги притегателен център за млади и за възрастни.

 Читалището като цяло, има три основни насоки на работа- образователна, културна дейност и традиционни дейности /фолклорните форми /. Значимо място от цялостната му работа заема библиотечната дейност, като библиотечният

фонд наброява 13 014 библиотечни единици за 2019г. има 278 читатели и 4769 посещения в библиотеката. За популяризиране на дейността и фонда читалищната библиотека организира:

* инициативи свързани с книгата, културни мероприятия, изложби.
* запознаване на учениците с изискванията , условията и начина за ползване на

необходимата литература в библиотеката.

* работа с най-малките деца с цел зараждане на интерес към книгата.

През 2019 г новопостъпилата литература е 377 тома и 19бр. периодичен печат.

Качеството на библиотечно-информационното обслужване зависи от обогатяваненето, организацията и управлението на библиотечния фонд, а от своя страна качеството на фонда е в пряка връзка с читателските търсения, потребности, интереси и финансови средства. Библиотеката разполага и с компютъризирано работно място за потребители с интернет достъп.

 За наша радост редовните ни местни читатели и временно ползващите библиотеката туристи, работници и гости на града, с изненада констатират, че за разлика от много библиотеки в страната, библиотеката ни е много добре снабдена с нови заглавия.

 Да , това е една от задачите ни - да отговаряме на читателските търсения, съобразно финансовите си възможности. За да сведем до минимум читателските откази, приоритетно с нови издания попълваме справочния апарат.

 В Свети Влас, както във всяко по-малко градче, читалищната библиотека изпълнява функцията и на училищна.

И отново с цел подобряване обслужването на читателите и задоволяване на читателските потребности, освен справочна л-ра, стремим се към максимално увеличаване броя на книгите от автори, изучавани в училище, както и на тези, включени в препоръчителните списъци от 1-ви до 12 – ти клас.

В библиотеката се поддържа систематичен каталог .

 С цел по-бързото ориентиране на читателите при избор на предпочитано четиво, част от библиотечния фонд е подреден тематично както в залата за възрастни, така и в детския отдел.Със своя не много голям, но сравнително богат библиотека фонд, тя винаги е незаменим приятел и помощник на читателите от всички възрасти, на ученици, студенти, на любителите на художествена и научно-популярна литература.

 Формирането на навика у децата към системно четене и умението да ползват справочния апарат и богатите възможности на библиотеката, започва веднага щом децата изучат буквите и започнат да четат самостоятелно. Първите знания, които децата получават тук в библиотеката са как и в какъв ред са подредени книгите, какво означават библиотечните бележки по тях, и за задължението на читателите да ги връщат здрави и чисти в определения от библиотекаря срок. Това е една от добрите практики в библиотеката ни, прилагана няколко десетилетия наред.

 Читалището като своеобразна културно-просветна организация е и ще бъде пазител и продължител на народните традиции, защото там, в тях търсим опора за духовното си оцеляване. В читалището развиват своя талант над 100 деца и възрастни. Всички самодейни състави са основни участници в провеждането на културни прояви и събития от културния календар на читалището.

 -Танцов състав “Колорит”-ръководител Владимир Данаилов, корепетитор Георги Дойчев

 -Детски танцов състав- ръководител Владимир Данаилов, корепетитор Георги Дойчев

 -Клуб по народни танци”Колорит”- ръководител Владимир Данаилов, корепетитор Георги Дойчев

 -Вокална група-/ 2 възрастови групи/-ръководител Роза Борисова

 - Школа по приложно и изобразително изкуство – ръководител Видка Липчева

 Съставите ни работят в прекрасни условия - винаги чиста и отоплена зала, която кметството ни осигурява за репетиции през есенно-зимния сезон, за което отново се обръщаме с благодарност към г-н Николов.

 Утвърждавайки и усъвършенствайки старите форми на работа, ние търсим нови, за да сме максимално близко до хората от селото и да откликваме своевременно на техните интереси и потребности.

 Когато говорим за читалището и неговите функции, не на последно място ще споменем и неговите културни прояви, защото то, читалището си е извоювало изключително значимо място в културния и обществен живот на града и около него се обединяват и всички духовни прояви и интереси на нашите съграждани, независимо от техните професионални и възрастови различия.

Редовно се празнуват и отбелязват много празници по културният ни календар за 2019г.

- Участие на ТС”Колорит” в празника на виното с. Гюльовца

-Дякон Левски-презентация/посещение на ученици от 4 клас / Работилница за мартенички

- Участие за автентична мартеница гр. Несебър

-Празник на самодееца

-Осми март -кулинарна изложба

-Фестивал в гр.Охрид – участие на ТС „ Колорит”

-Маратон на четенето/15-25.04.2019г./

Посещение на деца от ОУ”Св.св. Кирил и Методий”

-Участие на ТС”Колорит” в юбилеиния концерт на ДФТА”Раковина”

 гр. Поморие23.04.19г.

-Великденска работилница

-Великденски концерт

-Празник на Свети Влас-участие на Детски танцов състав и ТС „Колорит”

 -Библиотекар за един ден 09.05.19

- Празник за 1 юни

-С приказките на Александър Пушкин /посещение в библиотеката/06.06.19

 -Участие на Детски танцов състав в Международния детски фестивал Корабът на изкуствата гр. Поморие

- Лято в библиотеката- колективно четене на приказки

- Представления за деца” Пук и Чук”- 25.10.2019г.

- Участие на ТС „Колорит” във фолклориада „Хорото в сърцето на Родопите” гр. Смолян 16.11.2019.

- Ден на християнското семейство- посещение на деца от 1 кл. в библиотеката 21.11.2019г

- Национална седмица на четенето-09-13.12.2019г.

 Посещения на деца от училището и детската градина

- Коледна работилница

- Представления за деца „ Голямата Коледа на малкото крокодилче” 19.12.2019

- Изложба на деца от школата по изобразително и приложно 20.12.2019г.

- Коледен концерт 21.12.2019г.

- Детско коледно парти. 22.12.2019г.

 Говорейки за работата на читалището, не мога да не подчертая, колко важна е ролята и подкрепата на Настоятелството и Проверителната комисия през всичките тези години, да не изтъкна заслугата на тези скромни хора, които без хонорар , без всякакви материални облаги, винаги са имали твърда позиция и са защитавали и отстоявали интересите на читалището, живяли са с неговите успехи, били са съпричастни към проблемите му, за което днес им изказвам своята голяма благодарност.

 През последните години читалището ни получава достатъчно дофинсиращи средства от община Несебър за нови книги, абонамент на периодика, за многобройните културни изяви, за колективите, работещи към читалището, т.е. за пълноценна дейност. Дано Общинската управа продължи да следва политиката си в тази насока и в трудните времена на криза, за да продължим да работим, а не да съществуваме.